wickkiey/tamil-wikipedia-chunked huggingface dataset:
# அந்தோனிதாசன் யேசுதாசன்

## படைப்புகள்

### திரைப்பட நடிப்பு

1. செங்கடல் - Leena Manimekalai
1. தீபன் (Dheepan) – Jacques Audiard
1. ரூபா – லெனின் எம். சிவம்
1. Un Lock (குறும்படம்) – Niru
1. Little Jaffna (குறும்படம்) – Lawrence Valin
1. L'amour est une fête – Cédric Anger
1. Friday And Frida y – Satha Pranavan
1. A Private War – Matthew Heineman
1. Dernier amour – Benoit Jacquot
1. Paris métèque (Clip) – Gaël Faye – Raphael Levy
1. The Loyal Man – Lawrence Valin
1. Bac Nord – Cédric Jimenez
1. Coyotes (TV Series) Jacques Molitor- Gary Seghers
1. Notre-Dame brûle – Jean-Jacques Annaud
1. Woman at sea – Dinara Drukarova
1. TEHU – Éric Barbier
1. DILEMNE DILEMME – Jacky Goldberg
1. Men In Blue – Sachin Dheeraj Mudigonda
1. APPA – Jenostan
1. Sans Contact -Sébastien Cozza
1. Elle & lui & le reste du monde – Emmanuelle Belohradsky
# அந்தோனிதாசன் யேசுதாசன்

## படைப்புகள்

### இணைந்து தொகுத்தவை

- *சனதருமபோதினி* (2001, Sugan) (co-author Sugan)
- *கறுப்பு* (Black) (2002, Sugan) (co-author Sugan)
# அந்தோனிதாசன் யேசுதாசன்

## படைப்புகள்

### நாடகங்கள்

1. அட்டென்ஷன் ப்ளீஸ் (1996)
1. சிங்காரவனம் (1998)
1. ஜெய் ஹிந்த் ஜெய் சிலோன் (பிரிஜிட்டுடன் இணைந்து - 2000)
1. செரஸ் தேவதை (2015)
1. ஆறாம்படை (2017)
1. விடுதலைக் காளி - (நடிப்பு -1985)
1. எண்ணிக்கை, இல்லையேல் கையோங்கு – (நடிப்பு -2019)
# அந்தோனிதாசன் யேசுதாசன்

## படைப்புகள்

### பதிப்பாசிரியர்

1. குழந்தைப் போராளி (2007)
1. அகாலம் -ஈழப் போராட்ட நினைவுக் குறிப்புகள் (2012)
1. குவர்னிகா (GUERNICA) - யாழ்ப்பாண இலக்கியச் சந்திப்பு மலர் (2013)
1. தனுஜா - ஈழத் திருநங்கையின் பயணமும் போராட்டமும் (2020)
1. இமிழ் - பாரிஸ் இலக்கியச் சந்திப்பு கதைமலர் (2024)
# அந்தோனிதாசன் யேசுதாசன்

## படைப்புகள்

### மற்றவை

1. இன்றெமக்குத் தேவை சமாதானமே (பேராசிரியர் அ.மார்க்ஸோடு இணைந்து -2008)
# அந்தோனிதாசன் யேசுதாசன்

## விருதுகள் - பரிந்துரைகள்

1. கனடா இலக்கியத்தோட்ட விருது(2016) - கண்டிவீரன் தொகுப்பிற்காக
1. கு.அழகிரிசாமி விருது (2017)
1. சிறந்த நடிகருக்கான (2016) Cannes Film Festival விருது பரிந்துரை
1. சிறந்த நடிகருக்கான (2016) César விருது பரிந்துரை
1. சிறந்த நடிகர் - ICS Cannes Award -2015
1. சிறந்த நடிகருக்கான (2016) International Online Cinema Awards (INOCA) பரிந்துரை
1. சிறந்த துணை நடிகருக்கான (2019) Helpmann Awards பரிந்துரை
1. விகடன் விருது 2007 (சிறந்த கட்டுரைத் தொகுப்பு - வேலைக்காரிகளின் புத்தகம்)
1. விகடன் விருது 2009 (சிறந்த சிறுகதைத் தொகுப்பு - எம்.ஜி.ஆர். கொலைவழக்கு)
1. விகடன் விருது 2015 (சிறந்த நாவல் - BOX கதைப்புத்தகம்)
1. த.மு.எ.க.ச விருது 2024 ( (சிறந்த நாவல் - *ஸலாம் அலைக்*)
# நிலநிரைக்கோடு

**நிலநிரைக்கோடு** (இலங்கை வழக்கு: **நெட்டாங்கு**, தீர்க்க ரேகை *Longitude*) என்பது புவியின் மேற்பரப்பில் உள்ள ஒரு புள்ளியின் அமைவிடத்தை கிழக்கு-மேற்காக குறிப்பதற்காக புவி மேற்பரப்பில் வரையப்படுகின்ற கற்பனைக் கோடுகளுள் ஒன்றைக் குறிக்கும். இதனை நிலநெடுவரை, நில நீள்கோடு, தீர்க்கரேகை. புவி நெடுங்கோடு என்றும் அழைப்பர்  
நுட்ப அடிப்படையில், இக் கோடுகள் கோண அளவீடாகப் பாகைகளில் குறிப்பிடப்படுகின்றன. இந்த அளவீடு பொதுவாக கிரேக்க எழுத்துரு *லாம்டா* (λ) மூலம் குறிப்பிடப்படுகிறது. ஒரே நிலநிரைக்கோடு அலகுள்ள புள்ளிகள் அனைத்தும் வட முனையத்திலிருந்து தென் முனையம் வரை செல்லும் ஒரே நேர்கோடில் அமைந்துள்ளன. வழமைப்படி, இவற்றில் முதன்மை நிரைக்கோடு எனப்படும் இங்கிலாந்தின் *கிரீன்விச்சில்* உள்ள *அரச வான் ஆய்வகம்* வழியே செல்லும் நிரைக்கோடு 0°ஐக் (சுழியப் பாகை) குறிக்கிறது. பிற இடங்களின் நிரைக்கோட்டு அலகு இந்த முதன்மை நிரைக்கோட்டிலிருந்து கிழக்கே அல்லது மேற்கே எத்தனை பாகைகள் தள்ளி உள்ளன என்பதைக் கொண்டு குறிப்பிடப்படுகின்றன. குறிப்பாக, முதன்மை நிரைக்கோடு அமைந்திருக்கும் தளத்திற்கும் வட,தென் முனையங்களோடு குறிப்பிட்ட இடம் அமைந்துள்ள தளத்திற்கும் இடையேயுள்ள கோணமாகும். கிழக்கு அல்லது மேற்கு என திசைக் குறிப்பிடப்படாத நிலையில் நேர்மறை அலகுகள் குறிப்பிடப்பட்டிருந்தால் அந்த இடம் முதன்மை நிரைக்கோட்டிற்கு கிழக்கே அமைந்துள்ளதாகவும் எதிர்மறை அலகுகள் மேற்கே அமைந்துள்ளதாகவும் எடுத்துக்கொள்ளப்படுகின்றன. இது ஓர் வலது கை குறிகாட்டு அமைப்பாக, முதன்மை நிரைக்கோட்டில் புவியின் மையத்திலிருந்து வலது கை கட்டைவிரல் வட முனையம் (*z* அச்சு) நோக்கியும் புவியின் மையத்திலிருந்து வலது கை சுட்டுவிரல் (ஆள்காட்டி விரல்) புவிமையக்கோட்டுடன் இணையாகவும் (*x* அச்சு) உள்ளது.  
ஓர் நிரைக்கோட்டில் ஓரிடத்தின் வடக்கு-தெற்கு அமைவிடம் அந்த இடத்தின் நிலநடுக்கோட்டின் மூலம் குறிப்பிடப்படுகிறது. புவியிடங்காட்டி கருவிகள் இவற்றைக் காட்டும்.
# நிலநிரைக்கோடு

## வெளியிணைப்புகள்

- Resources for determining your latitude and longitude
- IAU/IAG Working Group On Cartographic Coordinates and Rotational Elements of the Planets and Satellites
- "Longitude forged": an essay exposing a hoax solution to the problem of calculating longitude, undetected in Dava Sobel's Longitude, from TLS, November 12, 2008.
# ஆங்கிலேய-மராட்டியப் போர்கள்

**ஆங்கிலேய-மராட்டியப் போர்கள்** அல்லது **ஆங்கில-மராட்டியப் போர்கள்** (*Anglo-Maratha Wars*) என்பது 17ஆம், 18ஆம் நூற்றாண்டுகளில் பிரித்தானியக் கிழக்கிந்திய நிறுவனத்துக்கும் மராட்டியப் பேரரசுக்கும் இடையே நடைபெற்ற மூன்று போர்களைக் குறிக்கின்றது.  
இப்போர்களின் விளைவாக மராட்டியப் பேரரசு சிதைந்து, வடமேற்கு, மேற்கு மற்றும் நடு இந்தியாவின் பெரும் பகுதிகள் ஆங்கிலேயர்களின் கட்டுப்பாட்டில் வந்தது. கெயிக்வாட்கள் ஆண்ட பரோடா அரசு, ஓல்கர் வம்சம்|ஓல்கர்கள்]] ஆண்ட இந்தூர் அரசு, சிந்தியாக்கள் ஆண்ட குவாலியர் அரசு மற்றும் போன்சலேக்கள் ஆண்ட நாக்பூர் அரசு, கோல்ஹாப்பூர் அரசு, சாத்தாரா பகுதிகள் மற்றும் பேஷ்வாக்கள் ஆண்ட புனே பகுதிகள் கிழக்கிந்திய கம்பெனி ஆட்சியாளர்களுக்கு ஆண்டு தோறும் திறை செலுத்திக் கொண்டு, கிழக்கிந்தியக் கம்பெனிக்கு அடங்கிய சுதேச சமஸ்தான மன்னர்களாக, இந்திய விடுதலை வரை ஆண்டனர்.
# ஆங்கிலேய-மராட்டியப் போர்கள்

## முதல் போர் (1775–1782)

மராத்திய கூட்டமைப்பிற்கும், தலைமை அமைச்சர் & தலைமைப் படைத்தலைவர் பதவிக்கு ஆசைப்பட்ட இரகுநாத ராவுக்கும் இடையே பிணக்குகள் உண்டாயின. பிரித்தானியப் படைகள் இரகுநாதராவுக்கு ஆதரவாக செயல்பட்டனர். 1775 - 1782 முடிய நடைபெற்ற முதல் ஆங்கிலேய மராட்டியப் போரில், மராத்திய கூட்டமைப்பு தோல்வியுற்றது. மே, 1782ல் ஏற்பட்ட சல்பை உடன்படிக்கையின் படி, மராத்திய கூட்டமைப்பின் சால்சேட் தீவு கிழக்கிந்திய கம்பெனிக்கு வழங்கப்பட்டதுடன், இரகுநாதராவுக்கு ஓய்வூதியம் வழங்கப்பட்டது. மாதவராவ் பேஷ்வா என ஏற்றுக்கொள்ளப்பட்டார்.
# ஆங்கிலேய-மராட்டியப் போர்கள்

## இரண்டாம் போர் (1803–1805)

டிசம்பர், 1802ல் இந்தூர் மன்னர் பிரித்தானியர்களுடன் இராணுவப் பாதுகாப்பு உடன்படிக்கை செய்து கொண்டதால், மராத்திய சிந்தியாக்கள் மற்றும் போன்சலே வம்சத்தவர்கள் இவ்வுடன்படிக்கையை ஏற்கவில்லை. இதனால் 1803 - 1805ல் நடைபெற்ற இரண்டாம் ஆங்கிலேய மராட்டியப் போரில், பிரித்தானியர்களின் ஆதரவு கொண்ட, ஹோல்கர் வம்ச இந்தூர் மன்னருக்கும், மராத்திய கூட்டமைப்பின் பேஷ்வா இரண்டாம் பாஜி ராவிற்கும் இடையே நடைபெற்ற போரில், பேஷ்வா தோற்றார்.  
இப்போரின் விளைவாக மராத்தியர்கள் மத்திய இந்தியா மற்றும் இராஜபுதனத்தின் பெரும் பகுதிகளை கிழக்கிந்திய கம்பெனிப் படைகளிடம் இழந்தனர்.
# ஆங்கிலேய-மராட்டியப் போர்கள்

## மூன்றாம் போர் (1817–18)

மராத்தியர்களுக்கும் - கிழக்கிந்தியக் கம்பெனிப் படைகளுக்கும் 1817–1818ல் நடந்த போரில், மராத்தியக் கூட்டமைப்புகள் ஆங்கிலேயர்களிடம் தோற்றனர். போரின் விளைவாக மராத்திய கூட்டமைப்பு கலைக்கப்பட்டது. மேலும் கெயிக்வாட்கள் ஆண்ட பரோடா அரசு, ஓல்கர்கள் ஆண்ட இந்தூர் அரசு, சிந்தியாக்கள் ஆண்ட குவாலியர் அரசு மற்றும் போன்சலேக்கள் ஆண்ட நாக்பூர் அரசு, கோல்ஹாப்பூர் அரசு, சாத்தாரா பகுதிகள் மற்றும் பேஷ்வாக்கள் ஆண்ட புனே பகுதிகள் கிழக்கிந்திய கம்பெனி ஆட்சியாளர்களுக்கு ஆண்டு தோறும் திறை செலுத்தி, சுதேச சமஸ்தான மன்னர்களாக இந்திய விடுதலை ஆகும் வரை ஆண்டனர்.
# ஆங்கிலேய-மராட்டியப் போர்கள்

## இதனையும் காண்க

- கோரேகாவ் போர்
- இந்தியாவில் கம்பெனி ஆட்சி
- மராட்டியப் பேரரசு
- மராத்திய கூட்டமைப்பு
# உள்ளுணர்வு இசை

**உள்ளுணர்வு இசை ** (Soul music) என்பது ஆர் & பி, நற்செய்தி இசை மற்றும் வெள்ளையரின் பாப் இசைக் கலந்த ஒருவகை இசைவடிவமாகும். இது 1960களில் ஐக்கிய அமெரிக்காவில் உருவானது. இதன் சிறப்பியல்புகளாக விளித்தலும் மறுமொழிதலும், கை தட்டுதல், உடல் இயக்கங்கள், கரகரப்பான குரல் ஆகியன உள்ளன.
# ஊசல் (சங்க காலம்)

சங்கப் பாடல்களில் **ஊசல்** என்பது ஊஞ்சல். குழந்தை ஊஞ்சலில் ஆடும்போது இன்பம் கண்டு தூங்குகிறது. பெரியவர்கள் தாமே ஊஞ்சலாடி மகிழ்கின்றனர்.  
சங்கப்பாடல்களில் வரும் சில குறிப்பிடத்தக்க செய்திகள் இங்குச் சுட்டப்படுகின்றன.
# ஊசல் (சங்க காலம்)

## ஊசல் செய்திகள்

- செயலை, ஆல் ஞாழல் தாழை பணை வேங்கை முதலான மரங்களில் ஊசல் கட்டி விளையாடியது பற்றிய குறிப்புகள் உள்ளன.
- தினைப்புனம் காக்கும் மகளிர் பரண்மீது ஊசல் கட்டி விளையாடியிருக்கின்றனர்.
- சிலர் வேல்களை நட்டு இடையில் கயிறு கட்டி ஆடினர்
- தாழைநார்க் கயிற்றாலும் பனைநார்க் கயிற்றாலும் ஊசல் கட்டி ஆடியிருக்கிறார்கள்.  
- ஊசலாடுதலை ஊசல் தூங்குதல் என வழங்கினர். விளையாட்டுத் தோழியர் பலர் சேர்ந்து ஆட்டிவிடுவது பற்றியும் தானே தனியே உந்தி ஆடியது பற்றியும் காதலன் ஆட்டிவிட்டு ஆடியது பற்றியும் குறிப்புகள் உள்ளன.
- பனைமரத்து ஊசலில் பலர் ஒன்றாக அமர்ந்து ஆடியது பற்றியும் குறிப்புகள் உள்ளன.
- காதலியின் முன்புறம் நின்று காதலன் ஆட்டிவிட்டது பற்றியும் காதலி பொய்யாகக் காதலன்மீது விழுவது பற்றியும் குறிப்புகள் உள்ளன.
# ஊசல் (சங்க காலம்)

## ஊசல்சீர்

தலைவி ஊஞ்சலில் ஆடுகிறாள்.  
தோழியை அவள் ஊசல்சீர் பாடுக என்கிறாள்.  
தலைவியின் தோளில் கரும்பு எழுதியவன் இப்போது வாட விட்டுவிட்டான் என்று இணைந்திருக்கும் அன்றில் பறவைகள் இரவெல்லாம் அகவவில்லை என்னும் பொருள்படத் தோழி பாடுகிறாள்.  
அப்படி இல்லை  
ஊசல்நீரை அழித்து ஒன்று பாடுகிறேன்.  
அன்று அவன் இரவெல்லாம் நம்மோடு இருந்தான் அல்லவா? என்று பாடுகிறாள் தவைவி.
# ஊசல் (சங்க காலம்)

## ஊசல்வரி

சிலப்பதிகாரத்தில் ஊசல்வரிப் பாடல்கள் மூன்று உள்ளன.  
அவற்றில் ஒவ்வொன்றிரும் ஐந்து அடிகள் உள்ளன.  
முதல் 4 அடிகளை ஒருத்தியும், ஐந்தாவது அடியை மற்றொருத்தியும் பாடுகின்றனர்.
# ஊசல் (சங்க காலம்)

## ஊசல் பருவம்

பெண்பால் பிள்ளைத்தமிழ் நூல்களில் ஊசல்பருவம் என 10 பாடல்கள் பாடுகின்றனர்.
# ஹெப்சிபா ஜேசுதாசன்

**ஹெப்சிபா ஜேசுதாசன்** (*Hephzibah Jesudasan*, ஏப்ரல் 9, 1925 - பெப்ரவரி 9, 2012) தமிழ்நாட்டைச் சேர்ந்த புதின எழுத்தாளர். ஆங்கிலப் பேராசிரியர். தமிழ் இலக்கிய வரலாற்றை நான்கு பாகங்களில் ஆங்கிலத்தில் எழுதி வெளியிட்டவர். எழுத்தாளர் ஜேசுதாசனின் துணைவியார்.
# ஹெப்சிபா ஜேசுதாசன்

## வாழ்க்கைச் சுருக்கம்

தமிழ்நாடு குமரி மாவட்டம், தக்கலை, புலிப்புனம் என்ற ஊரைச் சேர்ந்தவர். புலிப்புனத்தில் பிறந்தவர். இவரது தந்தை பர்மாவில் மர வணிகராக இருந்தவர். இரண்டாம் உலகப்போரை அடுத்து இவரது குடும்பம் நாகர்கோயிலில் குடியேறியது. ஹெப்சிபா நாகர்கோயில் டதி பள்ளியில் சேர்ந்தார். ஆங்கிலத்தில் முதுகலைப் பட்டம் பெற்று, திருவனந்தபுரம் பல்கலைக்கல்லூரியில் ஆங்கில ஆசிரியையாகப் பணியாற்றினார். புலிப்புனத்தில் தன் தந்தையின் நினைவாக ஒரு பள்ளியை நடத்தினார். ஒரு அச்சுக்கூடத்தையும் வைத்திருந்தார்.
# ஹெப்சிபா ஜேசுதாசன்

## எழுத்தாளராக

ஹெப்சிபா சாதாரணக் கொத்தனாரின் மகனான தமிழ்ப் பேராசிரியர் ஜேசுதாசனை மணந்தார். கணவரின் தூண்டுதலால் ஹெப்சிபா *புத்தம் வீடு* என்ற தனது முதலாவது புதினத்தை எழுதினார். இப்புதினம் தமிழின் தொடக்ககால நாவல்களில் முக்கியமானதாக இன்றும் கருதப்படுகிறது. புத்தம் வீடு மலையாளத்திலும் ஆங்கிலத்தில் "லிசீஸ் லெகசி" (*Lissy’s Legacy*) என்ற பெயரிலும் மொழிபெயர்த்து வெளியிடப்பட்டது. பேராசிரியரின் துணையுடன் ஹெப்சிபா *Countdown from Solomon* என்ற அவரது பெரிய இலக்கிய வரலாற்று நூலை நான்கு பாகங்களாக எழுதி முடித்தார்.
# ஹெப்சிபா ஜேசுதாசன்

## இறுதி நாட்கள்

கணவர் ஜெசுதாசன் 2002 ஆம் ஆண்டில் காலமானார். தீவிரமான கிறித்தவரான ஹெப்சிபா அவரது இறுதிக்காலத்தை மதச்சேவையில் கழித்தார். 2012 பெப்ரவரி 9 மாலை அவரது புலிப்புனம் ஊரில் தனது 88வது அகவையில் காலமானார்.
# ஹெப்சிபா ஜேசுதாசன்

## எழுதிய நூல்கள்

### புதினங்கள்

- புத்தம் வீடு (1964)
- டாக்டர் செல்லப்பா (1967)
- அநாதை (1978)
- மா-னீ (1982)
# ஹெப்சிபா ஜேசுதாசன்

## எழுதிய நூல்கள்

### ஆங்கில நூல்கள்

- Count-down from Solomon, or, The Tamils down the ages through their literature.
- Vol. 1 Caṅkam and the aftermath, 1999
- Vol. 2 Bhakti, ethics and epics, 1999
- Vol. 3 Kampan, 2001
- Vol. 4 13th - 20th century A.D.
- An early Sheaf (கவிதைகள்)
- Sky Lights (கவிதைகள்)
- en- Exercises (கட்டுரைகள்)
- Tit-bits for Tinytots (சிறுவர் இலக்கியம்)
- STORY TIMES DARLINGS (சிறுவர் இலக்கியம்)
- Songs of The Cuckoo and Other Poems (பாரதியாரின் குயில் பாட்டு)
# ஹெப்சிபா ஜேசுதாசன்

## விருதுகள்

- விளக்கு விருது (2002, திருவனந்தபுரம் தமிழ்ச் சங்கம்)  
- அஞ்சலி, ஹெப்ஸிபா ஜேசுதாசன், ஜெயமோகன், பெப்ரவரி 10, 2012
# வார்ப்புரு:Iramuthusamy/navbar

| <>முகப்பு</> | &nbsp; | &nbsp; | &nbsp; | <>தொடங்கிய கட்டுரைகள்</> | &nbsp; | &nbsp; | &nbsp; | <>பேச்சு</> | &nbsp; | &nbsp; | &nbsp; | <>திட்டம்</> | &nbsp; | &nbsp; | &nbsp; | <>பதக்கம்</> | &nbsp; | &nbsp; | &nbsp; | <>படிமம்</> | &nbsp; | &nbsp; | <>பயனர் பெட்டிகள்</> | &nbsp; | &nbsp; | <>அடையாளக்குறி</> | &nbsp; | &nbsp; | <>கருவிகள்</> | &nbsp; | &nbsp; | <>மின்னஞ்சல்</> | &nbsp; | &nbsp; | <>மணல்தொட்டி | &nbsp; | &nbsp; | &nbsp; | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# அவுட்சோர்ஸ்டு (திரைப்படம்)

***அவுட்சோர்ஸ்டு*** (*Outsourced*) ஜான் ஜெஃப்கோட் என்பவர் இயக்கிய 2006 ஆம் ஆண்டு வெளிவந்த நகைச்சுவை கலந்த ஒரு காதல் கதையை மையமாக கொண்ட ஒரு அமெரிக்கத் திரைப்படம்.
# அவுட்சோர்ஸ்டு (திரைப்படம்)

## கதைச் சுருக்கம்
வார இறுதியின் கொண்டாட தனது பணியாளர்களுடன் மகிழ்வகம் செல்லும் முன் டோட்'இடம் டேவிட் இந்தியாவில் இருக்கும் அழைப்பாக கிளையை இங்கிருப்பதை விட சீனா'வில் நடத்தினால் இன்னும் செலவு குறைவாகவும் அதிக லாபமாகவும் நடத்தலாம் என்பதால் இந்த கிளையை மூடவிருப்பதாக கூறுகிறார். டோட்'ஐ தவிர அனைத்து பணியாளர்களையும் பணிநீக்கம் செய்து விட்டு டோட்'ஐ சீனாவிற்கு அங்கு பணியமர்த்த போகும் புது பணியாளர்களுக்கு பயிற்சியளிக்கும் நிமித்தமாக அனுப்ப திட்டமிட்டிருப்பதாகவும் கூறுகிறார். இதை தனது பணியாளர்களின் மக்தியில் கவலையுடன் டோட் பகிர்ந்துகொண்டாலும் அவரது பணியாலகளில் பலர் இதை பெரிய விஷயமாக எடுத்துகொள்ளாமல் தங்களது அடுத்த வேலையை பற்றி சிந்திக்க தொடங்குகிறனர். ஆனால் அந்த கிளையினை நடத்திய புரோ'விற்கோ இது ஏமாற்றமாகிறது. இதன் காரணமாக தான் காதலிக்கும் பெண்ணை திருமணம் செய்துகொள்ள முடியாதென்று வருந்துகிறார். மேலும் தான் மற்றொரு வேலையை தேடும் அளவிற்கு இளமையுடன் இல்லையென்றும் கவலைகொள்கிறார்.  
பின்னர் டேவிட் இடம் தான் சீனாவிற்கு செல்ல விருப்பமில்லை என்றும் வேலையை ராஜினாமா செய்வதென்றும் கூறுகிறார். இதற்கு மாற்றாக புரோ'வை அவ்விடத்தில் பணியமர்த்தும் படி பரிந்துரைக்கிறார். அதையே டேவிட்'ம் செய்கிறார். பின்னர் மனநிறைவானவராக டோட் சியாட்டில் நகருக்கே திரும்புகிறார். பின்னர் படம் முடியும் தருவாயில் டோட்'இன் அலைபேசி ஆஷாவிற்கான பிரத்யேக அழைப்பு ஓசையுடன் ஒலிக்கிறது டோட் சிரித்துக்கொண்டே அந்த அலைபேசியினை எடுப்பதுடன் படம் நிறைவடைகிறது.
# அவுட்சோர்ஸ்டு (திரைப்படம்)

## தயாரிப்பு

படத்தின் ஒளிப்பதிவு மும்பையில் 2006 ஆம் ஆண்டு பிப்ரவரி 5 ஆம் தேதி முதல் மார்ச் 13 வரை நடத்தப்பட்டது தொடர்ந்து சியாட்டில் நகரில் 7 ஆம் தேதி முதல் 9 ஆம் தேதி வரைக்கும் நடத்தி படம் எடுத்து முடிக்க பட்டது. இந்த திரைப்படமானது. ஜார்ஜ் விங் மற்றும் ஜான் ஜெஃப்கோட் அவர்களது திரைக்கதையை மையமாக கொண்டது.
# கமலாமனோகரி

**கமலாமனோகரி** இராகம் கருநாடக இசையில் பயன்படும் இராகங்களில் ஒன்றாகும். இது 27 ஆவது மேளகர்த்தா இராகமாகிய, "பாண" என்றழைக்கப்படும் 5ஆவது சக்கரத்தின் 3 ஆவது மேளமாகிய சரசாங்கி இராகத்தின் ஜன்னிய இராகம் ஆகும்.
# கமலாமனோகரி

## இலக்கணம்

| அவரோகணம்: | ஸ் நி<sub>3</sub> த<sub>1</sub> ப ம<sub>1</sub> க<sub>3</sub> ஸ | } |
| --- | --- | --- |  
- இந்த இராகத்தில் ஷட்ஜம், அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம், சுத்த தைவதம் (த<sub>1</sub>), காகலி நிஷாதம் (நி<sub>3</sub>) ஆகிய சுரங்கள் வருகின்றன.
# கமலாமனோகரி

## உருப்படிகள்

| *நீ முத்து மோமு ஜூபவே* | ஆதி | தியாகராஜர் | } |
| --- | --- | --- | --- |
# கமலாமனோகரி

## உசாத்துணைகள்

- Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
- B. Subba Rao, *Raganidhi*, The Music Academy, Madras, Published 1965, 4th reprint 1996
- டி. எஸ். பார்த்தஸாரதி, "ஸ்ரீ தியாகராஜஸ்வாமி கீர்த்தனைகள்", The Karnatic music book centre, Madras, ஏழாம் பதிப்பு - 1996
# திசைக்கொசைன்கள்

கணிதத்தில் ஒரு திசையனின் **திசைக்கொசைன்கள்** (*direction cosines*) என்பன அந்த திசையனுக்கும் ஆய அச்சுக்களுக்கும் இடையேயுள்ள கோணங்களின் கொசைன் மதிப்புகளாகும். அல்லது ஒவ்வொரு ஆய அச்சுகளின் திசையில் அமையும் அத்திசையனின் அலகு திசையனின் கூறுகளாகும்.  
**v** , ஒரு திசையன் எனில்:
:<math>{\mathbf v}= v_1 \boldsymbol{\hat{x}} + v_2 \boldsymbol{\hat{y}} + v_3 \boldsymbol{\hat{z}}</math>
இங்கு <math>\boldsymbol{\hat{x}}, \boldsymbol{\hat{y}}, \boldsymbol{\hat{z}}</math> அடுக்களம்.  
இத்திசையனின் திசைக்கொசைன்கள்:
:<math>\begin{align}
\alpha & = \cos a = \frac }{ \ \Vert {\mathbf v} \ \Vert } & = \frac{v_1}{\sqrt{v_1^2 + v_2^2 + v_3^2}} ,\\
\beta & = \cos b = \frac }{ \ \Vert {\mathbf v} \ \Vert } & = \frac{v_2}{\sqrt{v_1^2 + v_2^2 + v_3^2}} ,\\
\gamma &= \cos c = \frac }{ \ \Vert {\mathbf v} \ \Vert } & = \frac{v_3}{\sqrt{v_1^2 + v_2^2 + v_3^2}}.
\end{align}
</math>
இங்கு <math>a, b, c</math> மூன்றும் முறையே <math>{\mathbf v}</math> -க்கும் <math>\boldsymbol{\hat{x}}, \boldsymbol{\hat{y}}, \boldsymbol{\hat{z}}</math>-க்களுக்கும் இடையேயுள்ள கோணங்கள்.  
இத்திசைக்கொசைன்களின் வர்க்கங்களின் கூடுதல் 1 ஆக இருக்கும்.
:<math>
\cos ^2 a</math>+ <math>\cos ^2 b</math> + <math>\cos ^2 c</math>= 1  
:(<math>\alpha</math>, <math>\beta</math>, <math>\gamma</math>) -அலகு திசையன் <math>\boldsymbol{\hat{v}}</math> -ன் கார்ட்டீசியன் அச்சுத்தூரங்கள்.  
பொதுவாக திசைக்கொசைன் என்பது இரு திசையன்களுக்கு இடையேயுள்ள கோணத்தின் கொசைன் மதிப்பைக் குறிக்கும். இவை, ஒரு செங்குத்தலகு அடுக்களத்தை மற்றொரு அடுக்களம் மூலமாகத் தரும் திசைக்கொசைன் அணிகளை உருவாக்க அல்லது ஒரு திசையனை வேறொரு அடுக்களத்தில் எழுதப் பயன்படுகின்றன.
# ஹினா ரப்பானி கார்

**ஹினா ரப்பானி கார்** (*Hina Rabbani Khar*, பஞ்சாபி/உருது: ; பிறப்பு 19 நவம்பர் 1977) பாக்கித்தானின் வெளியுறவுத்துறை அமைச்சரும் பாக்கித்தான் மக்கள் கட்சியைச் சேர்ந்த அரசியல்வாதியும் ஆவார். சூலை 2011இல் பொறுப்பேற்ற ரப்பானியே பாக்கித்தானின் வெளியுறவுத்துறைக்கு தலைமையேற்ற முதல் பெண் மற்றும் மிக இளைய நபராகும்.  
பாக்கித்தானின் தேசிய அவைக்கு 2002இலும் 2008இலும் தேர்ந்தெடுக்கப்பட்டார். 2008 - 2011 காலகட்டத்தில் நிதி மற்றும் பொருளாதாரத்துறை இணை அமைச்சராக பணியாற்றி உள்ளார்.
# திசைத் திசையன்

கணிதத்தில் **திசைத் திசையன்** (direction vector) என்பது ஒரு கோட்டுத்துண்டைக் குறிக்கும் ஒரு திசையன். இது ஒரு கோட்டின் திசையைத் தருகிறது.  
*D* -ன் கோடுகோட்டின் மீது அமையும் இரு வெவ்வேறான புள்ளிகள் <math>A</math>, <math>B</math> எனில் கீழ்க்காணும் திசையன், *D* -ன் திசைத் திசையன் ஆகும்:  
:<math>\overrightarrow{AB}</math>  
**v** என்பது கோட்டுத்துண்டு *D* -ன் திசைத் திசையனாக இருந்தால், *k***v** -ம் அதன் திசைத் திசையனாக இருக்கும். (*k* ஒரு பூச்சியமற்ற திசையிலி) *k* -ன் வெவ்வேறு மதிப்புகளுக்குக் கிடைக்கும் *k***v** -க்கள் எல்லாம் *D* -ன் திசைத் திசையன்களாக அமையும். சில சமயங்களில் திசைத் திசையன்கள் அலகு திசையன்களாக வரையறுக்கப்படுகின்றன. அப்பொழுது ஒரு கோட்டிற்கு ஒன்றுக்கொன்று எதிர்க் குறி கொண்ட இரண்டே இரண்டு திசைத் திசையன்கள் (அளவில் சமமானவை, திசையில் எதிரானவை) மட்டும் இருக்கும்.
# திசைத் திசையன்

## R<sup>2</sup> -ல் அமைந்த ஒரு கோட்டின் திசைத் திசையன்

இரு பரிமாண யூக்ளிடின் வெளியில் ஒரு கோடானது <math>(D)</math> பின்வரும் சமன்பாட்டின் தீர்வுகளால் ஆனதாகும்:  
:<math>ax + by + c = 0</math>  
இங்கு *a*, *b*, *c* மெய்யெண்கள். <math>(D)</math> -ன் ஒரு திசைத் திசையன் <math>(a,b)</math>. <math>(a,b)</math> -னின் மடங்குகளும் <math>(D)</math> -ன் திசைத் திசையன்களே.  
எடுத்துக்காட்டு:  
:<math>3x + 2y + 15 = 0</math> என்ற சமன்பாடு குறிக்கும் கோட்டின் திசைத் திசையன்கள்:  
:<math>(3,2)</math>, <math>(6,4)</math>, மற்றும் <math>(-3,-2)</math>....
# திசைத் திசையன்

## ஒரு கோட்டின் துணையலகுச் சமன்பாடு

யூக்ளிடின் வெளியில் (எப்பரிமாணமாக இருந்தாலும்) தரப்பட்ட புள்ளி **a** வழிச் செல்வதும் திசைத் திசையன் **v** (பூச்சியமற்ற திசையன்) கொண்டதுமான ஒரு கோட்டின் துணையலகுச் சமன்பாடு:
:**r** = **a** + t**v**  
இதிலுள்ள துணையலகு *t* -ன் மதிப்பு -∞ லிருந்து +∞ வரை அமையும்.
# த ஆர்ட்டிஸ்ட் (திரைப்படம்)

***த ஆர்ட்டிஸ்ட் *** (*The Artist*) 2011ஆம் ஆண்டு வெளியான ஓர் பிரெஞ்சு காதல் திரைப்படமாகும். இதனை மிஷேல் ஹசானவிசியஸ் இயக்க, யான் துயார்டன், பெரெனீசு பெஜோ நடித்துள்ளனர். கதைக்களமாக ஒலியில்லா திரைப்படங்களிலிருந்து பேசும் திரைப்படங்கள் வரத் துவங்கியிருந்த 1927 - 1932 காலகட்ட ஆலிவுட் சூழலில் ஒலியில்லாத் திரைப்படங்களில் நடித்திருந்த ஓர் வயதான நடிகருக்கும் வளரும் இளைய நடிகைக்கும் இடையே நிலவும் உறவை மையப்படுத்தி உள்ளது. திரைப்படத்தின் பெரும்பகுதி ஒலியின்றியே எடுக்கப்பட்டுள்ளது; கருப்பு-வெள்ளைத் திரைப்படமாக எடுக்கப்பட்டுள்ளது.திரை விமரிசகர்களிடமிருந்து பாராட்டுகளையும் பல விருதுகளையும் பெற்று வருகிறது. முதன்முதலாக திரையிடப்பட்ட 2011 கான் திரைப்பட விழாவில் கதாநாயகன் துயார்டன் சிறந்த நடிகருக்கான விருதினைப் பெற்றார்.  
இத்திரைப்படம் ஆறு கோல்டன் குளோப்களுக்கு நியமிக்கப்பட்டு (2011 திரைப்படங்களில் மிகக் கூடுதலானது) மூன்றில் விருது பெற்றுள்ளது; இசை அல்லது நகைச்சுவைத் திரைப்பட வகையில் சிறந்த படம், சிறந்த பின்னணி இசை, இசை அல்லது நகைச்சுவைத் திரைப்பட வகையில் சிறந்த நடிகர் (துயார்டன்). சனவரி 2012இல் இந்தத் திரைப்படம் பன்னிரெண்டு பாஃப்டாகளுக்கு நியமிக்கப்பட்டு, திரும்பவும் 2011 திரைப்படங்களில் மிகக் கூடுதலானது, ஏழு விருதுகளை வென்றுள்ளது. இவற்றில் முக்கியமானவை சிறந்த திரைப்படம், சிறந்த நடிகர் (துயார்டன்),சிறந்த இயக்குநர் மற்றும் சிறந்த திரைக்கதை (ஹசானவிசியஸ்) ஆகும். இந்த ஆண்டு பத்து அகாதமி விருதுகளுக்கு நியமிக்கப்பட்டுள்ளது. 84வது அகாதமி விருது நிகழ்ச்சியில் சிறந்த திரைப்படம், சிறந்த இயக்கினர், சிறந்த நடிகர் உட்ட ஐந்து விருதுகளைப் பெற்றது. பிரான்சில் பத்து சீசர் விருதுகளுக்கும் நியமிக்கப்பட்டுள்ளது.
# திருமயம் மலைக்கோட்டை

**திருமயம் மலைக்கோட்டை** 1676 ஆம் வருடம் இராமநாதபுரம் சேதுபதி மன்னர் (மறவ மன்னர்கள் தங்களை சேதுபதி என்றழைத்துக் கொண்டனர்) முத்துவிஜயரகுநாத சேதுபதி மற்றும் இரகுநாத கிழவன் சேதுபதியின் (பொ.ஊ. 1671–1710) காலத்தில் கட்டப்பட்டது. இன்றும் இக்கோட்டை ஒரு வரலாற்றுச் சின்னமாக இந்திய அரசின் தொல்லியல் துறையால் பாதுகாக்கப்படுகின்றது.
# திருமயம் மலைக்கோட்டை

## வரலாறு

திருமயம் என்ற இந்த சிறு நகரம் பழமையும் நெடிய வரலாற்றையும் கொண்டு திகழ்கிறது. முத்தரையர்கள் பொ.ஊ. 8-9-ஆம் நூற்றாண்டுகளில் திருமயம் உள்ளடக்கிய பகுதிகளை அரசாண்டிருக்கலாம் என்று சொல்கிறார்கள். தொடர்ந்து சோழ மன்னர்கள், பாண்டிய மன்னர்கள், விஜயநகர அரசர்கள், பராக்கிரம பாண்டிய விஜயாலயத் தேவர், சுந்தரபாண்டிய விஜயாலயத் தேவர் போன்ற பாண்டிய குறுநில மன்னர்கள் என்று பலராலும் ஆளப்பட்டுள்ளது இந்த ஊர். இராமநாதபுரம் சேதுபதிகள் 16 – 17 நூற்றாண்டுகளில் திருமயம் உள்ளடக்கிய பகுதிகளை தங்கள் ஆளுகைக்குள் கொண்டு வந்தனர். அடுத்து பல்லவர்களாலும், புதுக்கோட்டை தொண்டைமான் மன்னர்களாலும் ஆளப்பட்டுள்ளது இவ்வூர். கிழவன் சேதுபதியின் காலத்தில் இவ்வூர் சேதுபதி நாட்டின் வட எல்லையாகத் திகழ்ந்ததாம்.
# திருமயம் மலைக்கோட்டை

## மலைக்கோட்டை அமைப்பு

திருமயம் மலைக்கோட்டை ஒரு வட்ட வடிவில் அமைந்துள்ள கோட்டையாகும். கோட்டையைச் சுற்றி ஆழமான அகழிகள் இருந்ததற்கான அடையாளங்களை இன்றும் காண முடிகிறது. எனினும் இந்த அகழிகள் பல இடங்களில் தூர்ந்து போய்க் காணப்படுகின்றன. பாதுகாப்பு அரணாக அமைந்த வெளிச்சுற்று மதில்கள் சிதைந்த நிலையில் உள்ளன. உள்சுற்று மதில்கள் இன்றும் கட்டுக்கோப்பாக உள்ளன. ஏழு சுற்று மதில்கள் இருந்ததாக இங்கே காணப்படும் தொல்லியல் வரலாற்று அறிவிப்பு பலகைகள் சொல்கின்றன. திருமயம் மலைக்கோட்டைக்கு மூன்று நுழைவாயில்கள் முறையே தெற்கு, தென் கிழக்கு மற்றும் வடக்கு திசைகளில் உள்ளன.  
ஒரு உயர்ந்த குன்றின் உச்சியில் இயற்கை அரண்களுடனும் கலை நேர்த்தியுடனும் அமைந்துள்ள திருமயம் மலைக்கோட்டையின் உள்கோட்டையைச் சுற்றி உயரமான மதிற்சுவர்கள் கட்டப்பட்டுள்ளன. இன்றும் இந்தச் சுற்று மதில்கள் கட்டுக்கோப்பாகத் திகழ்கின்றன. உள்கோட்டைக்கு ஊரின் மேற்குப் பகுதியிலிருந்து தொல்லியல் துறையால் பாதுகாக்கப்படுகின்ற நுழைவாயில்கள் உள்ளன. மலைக்கோட்டையின் உச்சியில் ஒரு பீரங்கி மேடையில் கிழக்கு நோக்கி ஒரு பீரங்கி நிறுவப்பட்டுள்ளது. இது போல கோட்டையின் தெற்கு நுழைவாயில் அருகே இரண்டு பீரங்கிகள் உள்ளன. இவற்றைத் தவிர மலைக் கோட்டையில் வேறு பாதுகாக்கப்பட்ட கட்டடங்கள் ஏதுமில்லை. எனினும் இக்கோட்டையிலிருந்து சேகரிக்கப்பட்ட உடை வாள்கள், பீரங்கிக் குண்டுகள், பீரங்கிகள், பூட்டுகள், சங்கிலிப் போர் உடைகள் போன்ற அரிய பல பொருட்கள் புதுக்கோட்டை மாவட்ட அருங்காட்சியகத்தில் காட்சிப்படுத்தப்பட்டுள்ளன.
# திருமயம் மலைக்கோட்டை

## உள்ளிணைப்பு

- திருமயம்
- திருமயம் சத்திய மூர்த்தி பெருமாள் கோவில்
- திருமயம் வட்டம்
- திருமயம் (சட்டமன்றத் தொகுதி)
# தம்புசாமி பிள்ளை

**தம்புசாமி பிள்ளை** (*K. Thamboosamy Pillay*, 1850–1902) என்பவர், சிங்கப்பூரில் பிறந்தவர். வாழ்நாளில் பெரும் பகுதியை மலாயா தமிழர்களின் கலை கலாசாரங்களுக்கு அர்ப்பணிப்பு செய்தவர். கொடை உள்ளமும் தாராள மனமும் கொண்டவர். சமயம், மொழி பார்க்காமல் தம் செல்வத்தை தர்ம சிந்தனையுடன் அள்ளிக் கொடுத்தவர். 1880களில் கோலாலம்பூர் தமிழர்களின் தலைவராக இருந்தவர்.  
உலகத் தமிழர்களிடையே புகழ்பெற்று விளங்கும் பத்துமலை கோயிலை உருவாக்கியவர்; கோலாலம்பூர் மகாமாரியம்மன் கோயிலை தோற்றுவித்தவர்; கோலாலம்பூர் விக்டோரியா பள்ளி நிறுவனர்; மலாயா ஈயச்சுரங்க உரிமையாளர்களில் முதல் தமிழர்.  
அப்போதைய பிரித்தானிய மலாயாவில், ரவாங் நகரில் தான் முதன்முதலாக மின் இயற்றிகள் (*Electric Generators*) பயன்படுத்தப்பட்டன. உலகத் தமிழர்களிடையே புகழ்பெற்று விளங்கும் பத்துமலை கோயிலை உருவாக்கியவரும்; கோலாலம்பூர்மகாமாரியம்மன் கோயிலை தோற்றுவித்தவரும்; மலாயா ஈயச் சுரங்க உரிமையாளர்களில் முதல் தமிழருமான தம்புசாமி பிள்ளை அவர்கள்தான் தம்முடைய ஈய சுரங்கத்தில் (*New Tin Mining Company*) முதன்முதலாக மின் இயற்றிகளைப் பயன்படுத்தியவர் ஆகும்.
# தம்புசாமி பிள்ளை

## வரலாறு

கயரோகனம் தம்புசாமி பிள்ளை என்று அழைக்கப்பட்ட தம்புசாமி பிள்ளை, மலாயா சுதந்திரம் அடைவதற்கு முன்னால் கோலாலம்பூரில் மிகவும் பிரபலமாக விளங்கியவர். தமிழர் சமுதாயத்தின் தலைவராக மதிக்கப்பட்டவர். செல்வச் சிறப்புமிக்க வர்த்தகராக விளங்கியவர்.  
ஈயச் சுரங்க உரிமையாளராகவும், அரசாங்க குத்தகையாளராகவும் இருந்துள்ளார். கிள்ளானில் பிரபலமாக விளங்கும் சிவன் கோயில், தம்புசாமி பிள்ளையின் குடும்ப நிலத்தில் கட்டப்பட்டது. பின்னர், அந்த நிலம் ஆலய நிவாகத்தினரிடமே நன்கொடையாக வழங்கப்பட்டது.
# தம்புசாமி பிள்ளை

## வரலாறு

### பிறப்பு

தம்புசாமி பிள்ளை 1850-இல் சிங்கப்பூரில் வெள்ளாளர் மரபில் பிறந்தார். அவருடைய பெற்றோர் இந்தியா, தமிழ்நாட்டில் இருந்து சிங்கப்பூருக்கு குடியேறியவர்கள். தன்னுடைய கல்வியை சிங்கப்பூரில் உள்ள ராபிள்ஸ் கல்லூரியில் பெற்றார். படிப்பை முடித்துக் கொண்டு ஜேம்ஸ் கத்தரி டேவிட்சன் எனும் வழக்குரைஞர் நிறுவனத்தில் மொழிபெயர்ப்பாளராகச் சேர்ந்தார். படிப்படியாக துணை வழக்குரைஞர் ஆனார். டேவிட்சனின் நம்பிக்கைக்கும் பாத்திரமானார்.  
இந்தக் காலகட்டத்தில் பிரித்தானிய அரசு, ஜேம்ஸ் கத்தரி டேவிட்சனை மலாயாவின் முதல் பிரித்தானிய ஆளுநராக *(British Resident)* நியமனம் செய்தது. 1875இல் டேவிட்சன் சிலாங்கூரில் இருக்கும் கிள்ளானுக்கு பயணம் ஆனார். தன்னுடன் வருமாறு தம்புசாமி பிள்ளையை டேவிட்சன் கேட்டுக் கொண்டார். தம்முடைய 25ஆவது வயதில் தம்புசாமி பிள்ளையும் மலாயாவிற்கு வந்தார்.
# தம்புசாமி பிள்ளை

## வரலாறு

### மாநிலக் கருவூலத்தின் தலைமைக் கணக்கர்

தம்புசாமி பிள்ளை கோலாலம்பூருக்கு வந்ததும் அவரை மாநிலக் கருவூலத்தின் தலைமைக் கணக்கராக நியமித்தார்கள். 1870களில் அப்போதைய மாநிலக் கருவூலம் இப்போதைய நிதி அமைச்சுக்கு இணையானது. மாநிலக் கருவூலத்தின் பொருளாளர் விடுப்பில் இருக்கும் காலத்தில், தம்புசாமி பிள்ளை இடைக்கால பொருளாளராகவும் பணி புரிந்தார்.  
கோலாலம்பூரில் பணிபுரிகின்ற காலத்தில், நிறைய இந்தியர்கள் கோலாலம்பூர் நகரின் சுற்றுவட்டாரங்களில் குடியேறி இருப்பதை தம்புசாமி பிள்ளை உணர்ந்தார். இவர்கள் பெரும்பாலோர் தென்னிந்தியாவில் இருந்து வந்தவர்கள். இந்து சமயத்தை வழிபடுபவர்கள். ஆகவே, அவர்களுக்கு ஒரு வழிபாட்டு இல்லத்தை உருவாக்கித் தரலாம் என்று ஆவல் கொண்டார்.
# தம்புசாமி பிள்ளை

## வரலாறு

### மாரியம்மன் ஆலயம்

அதன் விளைவாக ஆற்றோரத்தில் ஒரு வழிபாட்டுத் தளத்தைக் கட்டினார். கோலாலம்பூரில் முதன் முதலாகக் கட்டப்பட்ட அந்த மாரியம்மன் வழிபாட்டுத் தளத்தில்தான் இப்போது விவசாய வானளாவி *(Bangunan Pertanian)* உள்ளது. 1875-இல் கோலாலம்பூர் இரயில்வே அமைப்புக்கு, தம்புசாமி பிள்ளை கட்டிய மாரியம்மன் வழிபாட்டுத் தளத்தின் அதே இடத்தில் நிலம் தேவைப்பட்டது.  
அந்த இடத்தில் இரயில்வேயின் சரக்குக் கிடங்கு அமைய சாலப் பொருத்தமாக இருந்தது. அதற்குப் பதிலாக வேறு ஓர் இடத்தில் வழிபாட்டுத் தளத்திற்கான நிலம் வழங்கப்படுவதற்கு கோலாலம்பூர் இரயில்வேயினர் வாக்குறுதி அளித்தனர். சிலாங்கூர் மாநில சுல்தானின் ஒப்புதலின் பேரில் கோலாலம்பூர், ஜாலான் பண்டாரில் ஒரு கோயில் குடிசை கட்டப்பட்டது.
# தம்புசாமி பிள்ளை

## வரலாறு

### ஸ்ரீ மகா மாரியம்மன் ஆலய தேவஸ்தானம்

அது அத்தாப்பு கூரைகள் வேய்ந்த கோயில் குடிசையாகும். இந்த ஜாலான் பண்டார்தான் இப்போது ஜாலான் துன் எச்.எஸ்.லீ என்று அழைக்கப்படுகிறது. அந்தக் கோயில் குடிசைக்கு ’இந்தியச் சமூகத்தின் நிலம்’ *(Land for the Indian Community)* என்று சிலாங்கூர் சுல்தான் அடிக்கல் நாட்டினார்.  
தம்புசாமி பிள்ளை முன்னோக்குப் பார்வையுடையவர். 1888-இல் உள்ளூர் இந்தியச் சமூகத்தின் ஆதரவுடன், அந்த அத்தாப்புக் குடிசைக் கோயிலை செங்கல் கட்டிடமாக மாற்றினார். கோயில் கட்டிடம் கட்டப்படுவதற்கு கோலாலம்பூர் வாழ் மக்கள் தாராளமாக நன்கொடைகளை வழங்கினர். தம்புசாமி பிள்ளை, கோலாலம்பூர் ஸ்ரீ மகா மாரியம்மன் ஆலய தேவஸ்தானத்தின் முதல் நிறுவனர் ஆனார்.
# தம்புசாமி பிள்ளை

## வரலாறு

### தென்னிந்திய வேலையாட்கள்

மலாயன் இரயில்வே சேவைக்கும், மலாயா பொதுப்பணித் துறைக்கும் ஆட்கள் பற்றாக்குறை ஏற்பட்டது. அதனால், வெளிநாடுகளில் இருந்து ஆட்களைத் தருவிக்க தம்புசாமி பிள்ளை இந்தியாவிற்கு அனுப்பப்பட்டார். மலாயாவின் பிரித்தானிய அரசாங்கம்தான் அவரை இந்தியாவிற்கு அனுப்பி வைத்தது. தம்புசாமி பிள்ளை தென்னிந்தியாவிற்கு பலமுறைகள் சென்று பல ஆயிரம் தென்னிந்தியர்களை வேலையாட்களாகக் கொண்டு வந்தார்.  
1880களில் தம்புசாமி பிள்ளை அரசாங்கப் பணிகளில் இருந்து விலகிக் கொண்டு சொந்தத் தொழிலில் ஈடுபட்டார். அப்போது லோக் இயூ என்பவர் கோலாலம்பூரில் மிகப் பெரிய செல்வந்தராக இருந்தார். அவருடன் கூட்டாக இணைந்து புதிய ஈயச் சுரங்க நிறுவனம் *(New Tin Mining Company)* எனும் ஈயச் சுரங்கத் தொழில் நிறுவனத்தை சிலாங்கூர், ரவாங்கில் தொடங்கினார். இவர்கள்தான் மலாயாவில் முதன்முறையாக ஈயச்சுரங்கத் தொழிலில் மின்பம்பிகளைப் *(electric pumps for mining)* பயன்படுத்தியவர்கள் ஆகும்.
# தம்புசாமி பிள்ளை

## பொது வாழ்க்கை

தம்புசாமி பிள்ளை மலாயா அரசாங்கத்தால் ஒரு சமுதாய நீதிபதியாக நியமனம் செய்யப்பட்டவர். நீதிபதியின் தகுதி உடைய அந்த விருதை, மலாயாத் தமிழர்களில் முதன்முதலாகப் பெற்றவர் தம்புசாமி பிள்ளை ஆகும். அவர் மலாயா இந்தியச் சமுதாயத்தின் தலைவராகக் கருதப்ப்ட்டார். KL Sanitary Board என்று அழைக்கப்பட்ட கோலாலம்பூர் கழிவு நீக்க வாரிய உறுப்பினர்களில் ஒருவராகவும் சேவை ஆற்றியுள்ளார். அந்தப் பொறுப்பு மதிப்புமிக்க ஒரு உயர் பொறுப்பாகும்.  
அவருடைய வணிக ஈடுபாடுகளில் காப்பி பயிரிடுதல், நில மனை விற்பகம், கட்டுமானத் தொழில்களும் அடங்கும். சிலாங்கூர் சங்கம், குதிரைப் பந்தய சங்கம்
போன்றவற்றில் உறுப்பினராகவும் இருந்துள்ளார். அந்தக் காலகட்டத்தில் சிலாங்கூர் சங்கத்தில் மேல் தட்டுப் பிரிவினர் மட்டுமே உறுப்பியம் ஆக முடியும். அவரிடம் நிறைய பந்தயக் குதிரைகளும் இருந்தன.
# தம்புசாமி பிள்ளை

## பொது வாழ்க்கை

### கோலாலம்பூர் விக்டோரியா பள்ளி

1902-இல் சிங்கப்பூர் குதிரைப் பந்தய சங்கத்தின் கூட்டத்தில் கலந்து கொள்ள சிங்கப்பூர் சென்று இருந்த போது அங்கு காலமானார். அவருடைய உடல் அங்கிருந்து பாய்மரப்படகு மூலமாக கிள்ளான் துறைமுகத்திற்கு கொண்டு வரப்பட்டது.  
மலேசியாவில் புகழ்பெற்ற விக்டோரியா பள்ளியைத் தோற்றுவித்தவர்களில் தம்புசாமி பிள்ளையும் ஒருவராவார். 1893-இல் உள்ளூர் செல்வந்தர்களான லோக் இயூ, யாப் குவான் செங் போன்றவர்களின் துணையுடன் அப்பள்ளியை உருவாக்கினார். அந்தப் பள்ளியின் நிர்மாணிப்பிற்கு சிலாங்கூர் சுல்தான், பிரித்தானிய ஆளுநர் டிரேச்சர் (W.H.Treacher) நன்கொடை வழங்கினர்.
# தம்புசாமி பிள்ளை

## பொது வாழ்க்கை

### கோலாலம்பூர் ஸ்ரீ மகா மாரியம்மன் ஆலயம்

அப்பள்ளியின் ஒரு விளையாட்டுக்கூடம் இன்றும் தம்புசாமியின் பெயரை பறைசாற்றி வருகிறது. தம்புசாமியின் மகன் கணபதி பிள்ளை, அப்பள்ளியின் பழைய மாணவர் சங்கத்தின் தலைவராகவும் செயலாற்றி உள்ளார். 1873-இல் கோலாலம்பூர் ஸ்ரீ மகா மாரியம்மன் ஆலயத்தை தம்புசாமி பிள்ளை கட்டினார். மலேசியாவில் மிகப் பழமையான ஆலயங்களில் இதுவும் ஒன்று.  
பத்துமலைப் பகுதியில் வாழ்ந்த தமிழர்களின் கோரிக்கைக்கு இணங்க பத்துமலை ஆலயத்தையும் தம்புசாமி பிள்ளை கட்டிக் கொடுத்தார். தம்புசாமி பிள்ளை கொடை உள்ளம் கொண்டவர். தான் ஓர் இந்துவாக இருந்தும் இதர சமயங்களுக்கும் பண உதவிகள் செய்துள்ளார். கோலாலம்பூர் செயிண்ட் மேரி ஆலயத்திற்கு கணிசமான தொகையைக் கொடுத்து உதவியுள்ளார்.
# தம்புசாமி பிள்ளை

## பொது வாழ்க்கை

### நினைவுகள்

அன்னாரின் நினைவாக கோலாலம்பூர், சௌக்கிட் பகுதியில் ஒரு சாலைக்கு ஜாலான் தம்புசாமி என்று அவருடைய பெயர் சூட்டப்பட்டுள்ளது. தவிர, செந்தூல் பகுதியில், தம்புசாமி தமிழ்ப்பள்ளி எனும் பெயரில் ஒரு பள்ளியும் இயங்கி வருகிறது. அவர் தோற்றுவித்த கோலாலம்பூர் விக்டோரியா கல்விக்கழகம் மலேசியாவின் பாரம்பரியச் சின்னமாக அறிவிக்கப்பட்டுள்ளது. மலேசிய வரலாற்றில் மறக்க முடியாத முதல் 10 தமிழர்களில் தம்புசாமி பிள்ளையும் ஒருவர்.
# திருமயம் சத்திய மூர்த்தி பெருமாள் கோவில்

**திருமயம்** என்ற திருமெய்யம், பெருமாளின் 108 திவ்ய தேசங்களில் 43 ஆம் திருப்பதியாகும். இவ்வூர் தமிழ்நாட்டின் புதுக்கோட்டை மாவட்டம், திருமயம் வட்டம், திருமயம் நகரில் அமைந்துள்ளது. இத்திருக்கோயில் முத்தரையர்கள் ஆட்சிக்காலத்தில் அகழப்பட்ட குடைவரைக்கோவில் என்று கருதப்படுகிறது.
# திருமயம் சத்திய மூர்த்தி பெருமாள் கோவில்

## அமைவிடம்

இவ்வூர் புதுக்கோட்டையிலிருந்து 19.1 கி.மீ தொலைவிலும், காரைக்குடியிலிருந்து 21.3 கி.மீ. தொலைவிலும், திருப்பத்தூரிலிருந்து 25.7 கி.மீ தொலைவிலும், திருக்கோஷ்டியூரிலிருந்து 33.4 கி.மீ தொலைவிலும், திருச்சியிலிருந்து 66.4 கி.மீ தொலைவிலும் அமைந்துள்ளது. இவ்வூரின் அஞ்சல் குறியீட்டு எண் 622507 ஆகும். இவ்வூரின் புவியமைவிடம் 10°14'40.55"N அட்சரேகை 78°44'46.33"E தீர்க்க ரேகை ஆகும்.  
இத்தலத்தில் **சத்திய மூர்த்தி**, **திருமெய்யர்** என இரண்டு மூலவர்கள் உள்ளனர். சைவ வைணவ ஒற்றுமைக்கு அருகருகே அமைந்த சத்திய கிரீஸ்வரர் (சிவன்) கோவிலும், சத்தியமூர்த்தி பெருமாள் கோவிலும் சாட்சி பகர்கின்றன. திருமயத்தின் விஷ்ணு கோயிலுக்கு ஒரு தனிச் சிறப்பு உண்டு. இக்கோவில் ஸ்ரீரங்கம் அரங்கநாதர் கோயிலை விட மிகவும் பழைமையானது என்றும், இது காரணமாக இதற்கு ‘ஆதி ரங்கம்’ என்றும் பெயர் ஏற்பட்டதாக நம்பப்படுகிறது. சத்ய மகரிஷி முன் தோன்றி பெருமாள் காட்சி தந்த தலம்.
சதுர் யுகம் என்பது ஒரு யுகம் முடிந்து மறு யுகம் பிறக்கும் காலச் சக்கரத்தைக் குறிக்கும் அளவு. இந்த அளவின் படி திருவரங்கத்து பெருமாள் 64 சதுர் யுகங்களுக்கு முன்னால் தோன்றினார். ஆனால் திருமெய்யம் சத்யகிரிநாதன் (அழகிய மெய்யன்) 96 சதுர் யுகங்களுக்கு முன்னரே தோன்றியவராதலால், திருமெய்யம் திருத்தலம் ஆதிரங்கம் என வழிபடப்படுகிறது.
# திருமயம் சத்திய மூர்த்தி பெருமாள் கோவில்

## மூலவர் சத்தியமூர்த்தி

இத்தலத்தில் சோமச்சந்திர விமானத்தின் கீழ், நின்ற கோலத்தில் சத்தியமூர்த்தி எனும் நாமம் தாங்கி ஒரு கரத்தில் சங்குடனும் மற்றொரு கரத்தில் பிரயோகச் சக்கரத்துடனும் எழுந்தருளி பக்தர்களுக்கு சேவை சாதிக்கிறார்.
தன்னை நாடி வரும் பக்தர்களுக்கு என்றும் சத்தியமாகத் துணை நிற்பேன் என்று இத்தல இறைவன் வாக்குறுதி தந்ததால் இவருக்கு ’சத்தியமூர்த்தி’ என்ற திருப்பெயர் வந்தது.  
மூலவரான பெருமாளுக்கு 12 வருடங்களுக்கு ஒருமுறை தைல காப்பு இடப்படுகிறது. ‘மது’ ‘கைடபர்’ என்னும் இரு அசுரர்களிடமிருந்து பூமிதேவியையும், தேவர்கள், கின்னரர்களையும் காப்பாற்றி அருள்கிறார் என்கிறது தல வரலாறு.
# திருமயம் சத்திய மூர்த்தி பெருமாள் கோவில்

## தாயார் உஜ்ஜீவனத்தாயார்

இத்தலத்தின் தாயார் உஜ்ஜீவனத்தாயார் (ஸ்ரீஉய்ய வந்த நாச்சியார்) எனும் திருநாமம் தாங்கி எழுந்தருளியுள்ளார். இத்தாயாரை வழிபட்டால் குழந்தைபேறு நிச்சயம்; பல வாழ்க்கை நலன்களும் விளையும்; பேய், பிசாசு பிடித்தவர்கள், நரம்புத் தளர்ச்சி நோயில் துன்புறுபவர்கள் நன்மை பெறுவர் என்பது பக்தர்களின் நம்பிக்கை.
மேலும் மனநிலை பாதிப்புகளுக்கு உடனடியாக பலனளிக்கும் பரிகாரத் தலம் இத்தாயாரின் சந்நிதி. இவர் படிதாண்டா பத்தினி என்பதால், வீதிஉலா வருவது இல்லை. தரிசிக்க திருக்கோயிலுக்குச் சென்றால் மட்டுமே முடியும்.
# திருமயம் சத்திய மூர்த்தி பெருமாள் கோவில்

## கல்வெட்டுகள்

திருமெய்யம் பெருமாள் கோவில் வளாகத்தில் 30 கல்வெட்டுகள் கண்டறியப்பட்டு படியெடுக்கப்பட்டுள்ளன. இவற்றுள் 14 கல்வெட்டுகளை புதுக்கோட்டை மாநிலக் கல்வெட்டுகள் தொகுதி பதிப்பித்துள்ளது. தென்னிந்தியக் கல்வெட்டுகள் 22 ஆம் தொகுதி, பிரிவு இரண்டில் ஒரு கல்வெட்டும், நா.வள்ளி என்பவாரால் நான்கு கல்வெட்டுகளும் பதிப்பிக்கப்பட்டுள்ளன.
# திருமயம் சத்திய மூர்த்தி பெருமாள் கோவில்

## குடைவரையின் காலம்

பிற்காலக் கல்வெட்டு ஒன்று, குடைவரையின் சீரமைத்தலைப் குறிப்பிடுகிறது. இக்கல்வெட்டு திருமெய்யம் கோவிலுடன் தொடர்புபடுத்தப்படுகிறது. இக்கல்வெட்டு விடேல் விடுகு என்றும் விழுப்பேர் அதியரைசன் என்றும் அறியப்பட்ட முத்தரைய அரசர் சாத்தன் மாறனின் ஆட்சிக்காலத்தைச் சேர்ந்தது. முத்தரையர்கள், பல்லவர்களின் ஆட்சிக்கு உட்பட்ட சிற்றரசர்களாக விளங்கினர். விடேல் விடுகு என்பது இவர்கள் சூடிக்கொண்ட பட்டப்பெயராகும். சாத்தன் மாறனின் தாயான பெரும்பிடுகுப் பெருந்தேவி இக்குடைவரையின் முகப்பை ஒட்டித் தூண்கள் அமைத்து சீரமைத்துள்ள செய்தி இக்கல்வெட்டில் பதிவாகி உள்ளது.
# திருமயம் சத்திய மூர்த்தி பெருமாள் கோவில்

## திருமங்கையாழ்வார் பாடிய தலம்

ஆழ்வார்கள் பாடியருளிய (மங்களாசாசனம் செய்யப்பட்ட) 108 திவ்ய தேசங்களுள் திருமெய்யம் 106ஆவது திவ்யதேசம் ஆகும். ஆழ்வார்களால் பாடல்பெற்ற 18 திவ்ய தேசங்கள் பாண்டிய நாட்டில் அமைந்துள்ளன. திருமங்கை ஆழ்வார் தனியாக சென்று 46 திவ்யதேசங்களில் மங்களாசாசனம் செய்துள்ளார். திருமெய்யமும் இவற்றுள் ஒன்றாக இடம்பெற்றுள்ளது. திருமெய்யரைப் போற்றி திருமங்கை ஆழ்வார் பாடியருளிய ஒன்பது பாசுரங்கள் பெரியதிருமொழி (பாசுரம் எண்: 1090, 1206, 1524, 1660, 1760, 1852, 2016,) திருக்குறுந்தாண்டகம் (பாசுரம் எண்: 2050) மற்றும் சிறிய திருமடல் (பாசுரம் எண்: 2674) ஆகிய தொகுதிகளில் இடம்பெற்றுள்ளன. திருமங்கையாழ்வார் திருமெய்யம் பெருமாளை எட்டு இடங்களில் "மெய்யமலையான்," "திருமேய மலையாளன்" "திருமெய்ய மலையாளர்", "மெய்ய மலையாளர்", "மெய்யம் அமர்ந்த பெருமாள்", "மெய்ய மணாளர்", "மெய்யத்து இன்னமுத வெள்ளம்" என்றெல்லாம் போற்றியுள்ளார் (பார்வை: திருமங்கயாழ்வார் பாசுரங்கள்: திருமங்கையாழ்வார் 1206, 1524, 1660, 1760, 1852, 2016, 2674 (126)
# திருமயம் சத்திய மூர்த்தி பெருமாள் கோவில்

## கோயில் நடைதிறந்திருக்கும் நேரம்

காலை 6 மணி முதல் 11 மணி வரை, மாலை 5.00 மணி முதல் இரவு 8.00 மணி வரை
# திருமயம் சத்திய மூர்த்தி பெருமாள் கோவில்

## சிற்பக்கலை சிறப்பு

தசாவதார மண்டபத்தில் உள்ள தூண்களில் உள்ள சிற்பங்கள் சிறப்பானவை. தூண்களில் உள்ள தசாவதார திருக்கோலங்கள் மற்றும் துவஜஸ்தம்பத்திற்கு அருகில் உள்ள தூணில் உள்ள ராமாவதாரம் மற்றும் வாமன அவதாரம் சிற்பங்கள் அழகு வாய்ந்தவை.
# திருமயம் சத்திய மூர்த்தி பெருமாள் கோவில்

## வேண்டுதல்கள்

குழந்தைப்பேறு இல்லாதோர், பேய் பிசாசு பிடித்தவர்கள், நரம்புத்தளர்ச்சி நோயில் துன்புறுபவர்கள் நலம் பெற தாயாரிடம் வேண்டுதல்கள்.
# திருமயம் சத்திய மூர்த்தி பெருமாள் கோவில்

## வேண்டுதல்கள்

### பலன்கள் : தொன்நம்பிக்கைகள்

இத்தலம் பரிகார தலமாக பல்வேறு பிரச்சனைகளுக்குக் கூறப்படுகிறது.
- மனநிலை பாதிப்பு
- திருமணத்தடங்கல்
- கணவன் மனைவி ஒற்றுமையின்மை
# திருமயம் சத்திய மூர்த்தி பெருமாள் கோவில்

## நேர்த்திக்கடன்

- உஜ்ஜீவனத்தாயாருக்கு திருமஞ்சனம், புடவை சாத்துதல். வளையல், பொம்மை ஆகியவற்றை உபயம் அளித்தல்.
- பெருமாளுக்கு வெண்ணெய் பூசுதல், தூய உலர்ந்த ஆடை சாற்றுதல்.
# திருமயம் சத்திய மூர்த்தி பெருமாள் கோவில்

## திருவிழா

- வைகாசி பௌர்ணமி தேரோட்டம். பத்து நாட்கள் திருவிழா.
- ஆடிபூரம் திருவிழா, பத்து நாட்கள் திருவிழா. ஆயிரக்கணக்கில் பக்தர்கள் கூடுவர்.
- கிருஷ்ணஜெயந்தி, வைகுண்ட ஏகாதசி ஆகிய நாட்கள் சிறப்பு உடையது.
# திருமயம் சத்திய மூர்த்தி பெருமாள் கோவில்

## மங்களாசாசனம்

திருமங்கையாழ்வார் மங்களாசாசனம் செய்துள்ளார். ஒரு பாசுரம்:  
: மையார் கடலும் மணிவரையும் மாமுகிலும் கொய்யார் குவளையும்
: காயாவும் போன்று இருண்ட மெய்யானை மெய்ய மலையானைச்
: சங்கேந்தும் கையானை கைதொழாக் கையல்ல கண்டோமே.
# திருமயம் சத்திய மூர்த்தி பெருமாள் கோவில்

## இவற்றையும் காண்க

- திருமயம்
- திருமயம் மலைக்கோட்டை
- திருமயம் வட்டம்
- திருமயம் (சட்டமன்றத் தொகுதி)
# ஊதல் (சங்ககாலம்)

சங்க்கால ஊதல் வகைகளில் குழல், தூம்பு முதலானவை குறிப்பிடத்தக்கவை.  
முழவு, ஆகுளி, தட்டை, எல்லரி, பதலை முதலானவை முழக்கும் பறைக்கருவிகள். கோடு என்னும் யாழ் நரம்புக்கருவி. கூத்தர் இவ்வகையான இசைக்கருவிகளை வழிநெடுக முழக்கிக்கொண்டே ஊர் ஊராகச் செல்வதும் ஊர்மக்களுக்கு இசையோடு பாடி ஆடிக் காட்டுவதும் வழக்கம்.  
;குழல்
:குழல் தொன்றுதொட்டு இன்றும் பயன்பாட்டில் உள்ள இசைக்கருவி.
;உயிர்த்தூம்பு
:ஊதும் துளைகளைக் கண்ணாகக் கொண்ட இதன் இசை யானை பிளிறுவது போல இருக்கும்.
;குறும்பரந்தூம்பு
:இது ஏழிசைப் பண்ணில் இளியிசையைக் கூட்டித் தரக்கூடியது.
# எண்ணல் விளையாட்டு

தொலைவில் தெரியும் பொருள்களை எண்ணுதல் சங்ககால மகளிரின் பொழுதுபோக்கு விளையாட்டுகளில் ஒன்று.
# எண்ணல் விளையாட்டு

## சங்கப் பாடல் குறிப்புகள்

- பாரிமகளிர் தம் தந்தை பாரியின் மலையை வேந்தர் முற்றுகையிட்டிருந்தபோது அவர்களின் படையிலிருந்த குதிரைகளை எண்ணிக்கொண்டிருந்தார்களாம்.  
- தந்தை பாரி போரில் மாய்ந்தபின் பீர்க்கங்கொடி படர்ந்திருந்த தம் வீட்டு ஈந்திலைக் கூரைமீது ஏறி அங்கிருந்த புல்வெளி வழியாக உப்பு விற்க வந்த வரிசை வண்டிகளை எண்ணிக்கொண்டிருந்தார்களாம்.
- நெய்தல் நிலத்து மகளிர் கடலில் விளையாடி பொழுது சாயும் நேரத்தில் மீளும்போது உப்புக் குவியலின்மீது ஏறி கடலில் மீன்பிடித்துக்கொண்டு வரும் திமில்களை (கட்டுமரங்களை) எண்ணுவார்களாம்.
- காவிரிப்பூம்பட்டினத்தில் செல்வச் சிறுமியர் மாடமீது ஏறி இராப்பொழுதில் கடலில் தெரியும் திமில்விளக்குகளை எண்ணுவார்களாம்  
இக்காலத்து ஒற்றையா இரட்டையா விளையாட்டோடு இதை ஒப்பிடலாம்.
# ஆங்கிலேய-சீக்கியப் போர்கள்

**ஆங்கிலேய-சீக்கியப் போர்கள்** (*Anglo-Sikh wars*) என்பது 19ம் நூற்றாண்டில் பிரித்தானிய இந்தியாவில் பிரித்தானியக் கிழக்கிந்திய நிறுவனத்துக்கும் சீக்கியப் பேரரசுக்கும் இடையே நடைபெற்ற போர்களைக் குறிக்கிறது. இவற்றின் விளைவாக சீக்கியப் பேரரசு அழிந்து, வடமேற்கு இந்தியத் துணைக்கண்டத்தின் பெரும் பகுதி ஆங்கிலேயர் கட்டுப்பாட்டில் வந்தது.  
ரஞ்சித் சிங்கின் மரணத்துக்குப் பின் சீக்கியப் பேரரசில் உட்பூசல் அதிகமானது. அவருக்குப் பின் பேரரசராவது யார் என்பது குறித்து சீக்கியப் பேரரசில் இருந்த குறுநிலமன்னர்களிடையே வேறுபாடுகள் அதிகரித்தன. கிழக்கிந்தியக் கம்பனி நிருவாகத்துடன் மோதல்களும் அதிகரித்தன. 1845-56 இல் இம்மோதல்கள் போராக மாறின. முதலாம் ஆங்கிலேயே-சீக்கியர் போரில் (1845-1846) கிழக்கிந்தியக் கம்பனியின் படைகள் சீக்கியப் படைகளைத் தோற்கடித்தன. 1846 இல் கையெழுத்தான லாகூர் அமைதி ஒப்பந்தத்தின் விளைவாக சீக்கியப் பேரரசின் பல பகுதிகள் கம்பனியிடம் ஒப்படைக்கப்பட்டன. சீக்கியர்கள் ஒன்றரை கோடி ரூபாய் தண்டமாக கிழக்கிந்திய நிறுவனத்துக்குக் கட்டினர். ஆனால் இரு தரப்பினருக்கும் இடையே சிறு சிறு மோதல்கள் ஏற்பட்டவாறு இருந்தன. 1848 இல் மீண்டும் வெளிப்படையான போர் மூண்டது.  
1848 - 1849 காலகட்டத்தில் நடைபெற்ற ஆங்கிலேய–சீக்கியர் போரில் சீக்கியப் பேரரசு முழுமையாகத் தோற்கடிக்கப்பட்டது. அதன் பஞ்சாப் மற்றும் வடமேற்கு எல்லைப்புற மாகாணப் பகுதிகள் கிழக்கிந்திய கம்பெனி ஆட்சியுடன் இணைக்கப்பட்டது.
# தூது (பாட்டியல்)

அஃறிணைப் பொருட்களைத் தூது செல்ல ஏவுவது போல அமையும் இலக்கியம் **தூது** இலக்கியம் எனப்படுகிறது. பல தூதுக்களில் தலைவன் தலைவியரிடையே பிரிவு ஏற்படும்போது ஒருவர் தனது பிரிவுத்துயரை மற்றவருக்கு அறிவிக்கும்படி அஃறிணைப் பொருட்களைத் தூது செல்ல ஏவுவது போல அமைகின்றன. இவ்வாறு தூது அனுப்பும் உத்தி நற்றிணை போன்ற சங்கப் பாடல்களிலும், பின்னர் வந்த இலக்கியங்களிலும் கூடக் காணப்பட்டவைதான் எனினும், தூது அனுப்பும் செயலையே அடிப்படையாகக் கொண்டு அமைந்தவை தூது இலக்கியங்களே. இது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். தூதுச் சிற்றிலக்கியம் கலிவெண்பாவினாலே பாடப்படுகின்றன.  
இவ்வாறு தூது அனுப்புதல் என்பது நடைமுறையின் பாற்பட்டது அல்ல. சொல்ல விரும்பும் ஒரு பொருளை கவிநயத்துடன் சொல்வதற்கான ஒரு கற்பனை வடிவமே இது. தலைவன் தலைவி என்ற பாத்திரங்களும் உருவகங்களும் அமைவதும் உண்டு. தூது செல்ல ஏவப்படுகின்றவையும் பலவாறாக இருக்கின்றன. அன்னம், கிளி, மான், வண்டு போன்ற உயிரினங்கள் மட்டுமன்றி, காற்று, முகில், தமிழ் என்பனவும் தூது இலக்கியங்களிலே தூது செல்ல ஏவப்படுகின்றன.
# தூது (பாட்டியல்)

## தூது விடப்படுபவை

- உயர்திணை: தோழி, விறலி
- அஃறிணை: அன்னம், மயில், கிளி, வண்டு, பூ, மான், நெல்
- மற்றவை: முகில் (மேகம்), தென்றல், பணம், தமிழ், நெஞ்சம்
# தூது (பாட்டியல்)

## தூது இலக்கியங்கள்

| புத்தகத்தின் பெயர் | இயற்றியவர் பெயர் | உரையாசிரியரும் ஆண்டும் | பதிப்பாசிரியரும் பதிப்பாண்டும் |  |
| --- | --- | --- | --- | --- |
| அழகர் கிள்ளைவிடுதூது | பலபட்டடைச் சொக்கநாதப் புலவர் | ? | ? |  |
| கச்சி ஆனந்த ருத்ரேசர் வண்டுவிடு தூது | கச்சியப்ப முனிவர் | ? | ? |  |
| காக்கை விடு தூது | க. வெள்ளை வாரணனார் | ? | ? |  |
| காந்தியடிகள் நெஞ்சுவிடு தூது | ந. மு. வேங்கடசாமி நாட்டார் | ? | ? |  |
| கூளப்பநாயக்கன் விறலிவிடு தூது | சுப்பிரதீபக் கவிராயர் | கண்ணதாசன் |  |  |
| சிவஞான பாலைய தேசிகர் நெஞ்சுவிடு தூது | துறைமங்கலம் சிவப்பிரகாசர் | ? | ? |  |
| சுப்பிரமணிய தேசிகர் நெஞ்சுவிடு தூது | மகாவித்துவான் மீனாட்சி சுந்தரம் | ? | ? |  |
| சேதுபதி விறலிவிடு தூது | சரவணப் பெருமாள் கவிராயர்]] | ? | ? |  |
| தமிழ்விடு தூது அல்லது மதுரை சொக்கநாதர் தமிழ்விடு தூது | சங்கு புலவர் (1964)
புலவர் அ. மாணிக்கம் (மறுபதிப்பு 1999) | உ. வே. சாமிநாதையர்(1930) |  |  |
| திருத்தணிகை மயில்விடு தூது | முத்துவேலுக் கவிராயர் | ? | ? |  |
| திருப்பேரூர்க் கிள்ளைவிடு தூது | கோவை கந்தசாமி முதலியார் | ? | ? |  |
| துறைசை அம்பலவாண தேசிகர் பொன்விடு தூது | சுந்தரநாதர் | ? | ? |  |
| நெல்விடுதூது | ? | ? | ? |  |
| பஞ்சவன்னத் தூது | இணுவில் சின்னத்தம்பிப் புலவர் | ? | ? |  |
| பத்மகிரிநாதர் தென்றல்விடு தூது | பலபட்டடைச் சொக்கநாதப் புலவர் | ? | ? |  |
| பழனி முருகன் புகையிலைவிடு தூது | சீனிச்சக்கரைபு புலவர் | ? | ? |  |
| மதுரைச் சொக்கநாதர் பணவிடு தூது | அருணாசலக் கவிராயர் | ? | ? |  |
| மாரிவாயில் (1936) | சோமசுந்தர பாரதியார் | ? | ? |  |
| முகில்விடுதூது | ? | ? | ? |  |
| நெஞ்சு விடு தூது | உமாபதி சிவாச்சாரியார் | கி.பி. 1311-ம் ஆண்டு | ? | } |
பணவிடுதூது சிறியசரவணகவிராயர்
# பிரபந்தம்

**பிரபந்தம்** (*Prabandha*) என்பது இடைக்கால இந்திய சமசுகிருத இலக்கியத்தின் ஒரு இலக்கிய வகையாகும். பிரபந்தங்களில் பிரபலமான நபர்களின் வாழ்க்கையைப் பற்றிய சில வரலாற்று நிகழ்வுகள் உள்ளன. அவை முதன்மையாக 13 ஆம் நூற்றாண்டிலிருந்து மேற்கு இந்தியாவின் ( குசராத்து மற்றும் மால்வா ) சமண அறிஞர்களால் எழுதப்பட்டன. பிரபந்தங்கள் பேச்சுவழக்கு சமசுகிருதத்தை வடமொழி வெளிப்பாடுகளுடன் கொண்டுள்ளது. மேலும் நாட்டுப்புற பாரம்பரியத்திற்கு நெருக்கமாகத் தோன்றுகின்றன.  
இதன் கதைக்களம் மற்றும் அதன் கதை பாணி எந்த குறிப்பிட்ட விதிகளையும் பின்பற்றவில்லை. மத்திய கால குஜராத்தி இலக்கியத்தின் புகழ்பெற்ற ஆய்வுக் கட்டுரைகளாக பத்மநாபாவின் 'கன்ஹத்தே பிரபந்த்' மற்றும் லாவண்யாசமயசூரியின் 'விமல் பிரபந்த்' ஆகியவை அடங்கும். ஓரளவிற்கு புனைகதை மற்றும் புராணங்களின் அடிப்படையில் இருந்தாலும், ஆய்வுக் கட்டுரைகள் இடைக்கால சமூக மற்றும் கலாச்சார நிலைமைகளை ஆய்வு செய்வதற்கு பயனுள்ள ஆவணப் பொருட்களை வழங்குகின்றன.
# திருமங்கலக்குடி

** திருமங்கலக்குடி ** (ஆங்கிலம்: Thirumangalagudi ), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் திருவிடைமருதூர் வட்டத்தில், ஆடுதுறையை ஒட்டி இருக்கும் ஓர் ஊராட்சி ஆகும். ஆடுதுறையிலிருந்து 2 கி. மீ. தொலைவில் உள்ளது. இவ்வூரில் அமைந்துள்ள பிராணவரதேஸ்வரர் கோயில் பாடல் பெற்ற தலங்களுள் ஒன்றாகும்.
# திருமங்கலக்குடி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 7,500 மக்கள் இங்கு வசிக்கின்றார்கள். இவர்களில் 3474 ஆண்கள், 3719 பெண்கள் ஆவார்கள். திருமங்கலக்குடி மக்களின் சராசரி கல்வியறிவு 80.04% ஆகும், இது இந்திய தேசிய சராசரி கல்வியறிவான 65% விட கூடியதே. திருமங்கலக்குடி மக்கள் தொகையில் 13.6% ஆறு வயதுக்குட்பட்டோர் ஆவார்கள்.
# திருமங்கலக்குடி

## மக்கள் பிரதிநிதிகள்

- ஊராட்சி மன்ற தலைவர் : P.ராஜேந்திரன்
- ஒன்றிய குழு உறுப்பினர்: A.கமால் பாட்சா
- சட்ட மன்ற தலைவர்: கோ.வி செழியன்
- சட்ட மன்ற தொகுதி: திருவிடைமருதூர்
- நாடாளுமன்ற உறுப்பினர்: R.K.பாரதிமோகன்
- நாடாளுமன்ற தொகுதி: மயிலாடுதுறை
# அடெல் (பாடகி)

**அடெல் லாரி புளூ அட்கின்சு ** (*Adele Laurie Blue Adkins*, பிறப்பு 5&nbsp;மே&nbsp;1988), பரவலாக **அடெல்** என்ற ஒற்றைப் பெயரால் அறியப்படுபவர், ஓர் இங்கிலாந்தைச் சேர்ந்த பாடலாசிரியையும் பாடகியும் ஆவார். சமூக வலைத்தளங்களின் தாக்கத்திற்கான ஒரு காட்டாக, 2006ஆம் ஆண்டில் மைஸ்பேஸ் இணையத்தளத்தில் இவரது நண்பர் தரவேற்றிய இவரது சோதனை முயற்சியால் கவரப்பட்ட எக்செல் ரிகார்டிங் நிறுவனம் இவருடன் உடன்பாடு கொண்டது. அடுத்த ஆண்டே இவரது *கிரிடிக்ஸ் சாய்சிற்கு* பிரிட் விருது பெற்றார். மேலும் பிபிசியின் *2008ஆம் ஆண்டின் குரல்* விருதையும் பெற்றார். அவரது முதல் இசைத்தொகுப்பான *19* ஐக்கிய இராச்சியத்தில் மிகுந்த வரவேற்பைப் பெற்றது. நான்குமுறை இந்தத் தொகுப்பிற்கு பிளாட்டினம் தட்டு வழங்கப்பட்டது. ஐக்கிய அமெரிக்காவில் 2008ஆம் ஆண்டு இறுதியில் *சாடர்டே நைட் லைவ்* தொலைக்காட்சி நிகழ்ச்சி மூலம் அறிமுகமானார். 2009ஆம் ஆண்டு 51வது கிராமி விருதுகளில் அடெல் *சிறந்த புதுக்கலைஞர்,* *சிறந்த பெண் பாப் வாய்ப்பாட்டுக்காரர்* விருதுகளைப் பெற்றார்.  
அடெல் தமது இரண்டாவது இசைத்தொகுப்பை, *21* , 2011ஆம் ஆண்டின் துவக்கத்தில் வெளியிட்டார். இது முதல் தொகுப்பைவிட வணிகளவில் பலமடங்கு வெற்றி கண்டது.*21* ஐக்கிய இராச்சியத்தில் மட்டுமே 14 முறை பிளாட்டினம் சான்று பெற்றது; இதன் வெற்றி கின்னஸ் சாதனைகளின் பல குறிப்புகளில் இடம்பெறச் செய்தது. இந்த இசைத்தொகுப்பு அவருக்கு *ஆண்டின் சிறந்த இசைத்தொகுப்புக்கான கிராமி விருதை*ப் பெற்றுத் தந்தது. 2011இல், *பில்போர்டு* அடெலை *ஆண்டின் கலைஞர்* என்று சிறப்பித்தது.  
2012ஆம் ஆண்டு 54வது கிராமி விருதுகளில் *ஆண்டின் சிறந்த பாடல்* மற்றும் *ஆண்டின் சிறந்த இசைத்தொகுப்பு* உட்பட ஆறு கிராமி விருதுகளைப் பெற்று சாதனை படைத்துள்ளார். அமெரிக்க பாப் பாடகி பியான்சே நோல்ஸ் மட்டுமே இதற்கு முன்னர் ஆறு கிராமி விருதுகளைப் பெற்றிருந்தார்.
# எழில் விளையாட்டு

சங்ககாலத்தில் மகளிரின் அழகை மகளிரே ஆராய்ந்து மதிப்பிட்டனர். இப்படி ஆராய்ந்து மதிப்பிடுவதற்கு ஏதுவாக மகளிர் தன்னை ஒப்பனை செய்துகொண்டு ஒய்யாரமாக நடந்து காட்டியிருக்கின்றனர். ஒருத்தி தனது கூந்தலில் பாதிரிப் பூவையும் அதிரல் பூவையும் தனித்தனியாகக் கட்டிச் சேர்த்துச் சூடிக்கொண்டாள். மராம் பூவைக் கையிலே வைத்துக்கொண்டு வளையல் குலுங்க கைகளை வீசிக்கொண்டும், சிலம்பொலி கேட்கும்படி மெல்ல மெல்ல அடி வைத்தும் நடந்து காட்டியிருக்கிறாள்.
# ரகுராம் கோவிந்தராஜன்

**ரகுராம் கோவிந்தராஜன்** (பிறப்பு : பிப்ரவரி 3 ,1963 ) ஒரு இந்தியப் பொருளியல் வல்லுநர் ஆவார். இந்திய ரிசர்வ் வங்கியின் 23 ஆவது ஆளுநராக இருந்தார். செப்டம்பர் 5, 2013இல் டி. சுப்பாராவை அடுத்து இப்பதவியில் 23 ஆவது ஆளுநராகப் பொறுப்பேற்றுக் கொண்டார். இப்பதவியை ஏற்பதற்கு முன் சிகாகோ பல்கலைக்கழகத்தில் பூத் வணிகப் பள்ளியில் பேராசிரியராகப் பணியாற்றினார். இந்தியப் பிரதமர் மன்மோகன் சிங் 2008 இல் இவரை இந்திய அரசின் பொருளாதார ஆலோசகராக நியமித்தார். 2003 முதல் 2007 வரை அனைத்துலக நாணய நிதியத்தில் முதன்மைப் பொருளியலாளராக இருந்துள்ளார்.  
இந்திய ரிசர்வ் வங்கி ஆளுநர் பதவியிலிருந்து ஓய்வு பெற்றதும் பன்னாட்டு செட்டில்மென்டு வங்கியின் துணைத்தலைவராக அமர்த்தப்பட்டார்.  
இவரது பெற்றோர் தமிழ்நாட்டைச் சார்ந்தவர்கள். இவரின் தந்தை தில்லியில் நடுவண் அரசில் வெளியுறவுத் துறையில் பணியாற்றியவர். ரகுராம் ராஜன் போபாலில் பிறந்து, தில்லியில் வளர்ந்து படித்தார்.
# குட்லெட் மேல்நிலைப் பள்ளி

**குட்லெட் மேல்நிலைப் பள்ளி** என்பது தமிழ்நாட்டில், வேலூர் மாவட்டம், சோளிங்கர் பேருராட்சியில் அமைந்திருக்கும் ஒரு அரசு உதவி பெறும் உயர்நிலைப் பள்ளியாகும். இப்பள்ளி தென்னிந்தியத் திருச்சபையால் இயக்கப்படும் பள்ளிகளில் ஒன்றாகும்.
# குட்லெட் மேல்நிலைப் பள்ளி

## வரலாறு

1885 ஆம் ஆண்டு ஸ்காட்லாந்து மிஷ்னரி இயக்கத்தால் ஆரம்பிக்கப்பட்ட இப்பள்ளி , பின்பு 1912 ஆம் ஆண்டு ஆஸ்திரேலிய பிரிஸ்பிடேரியஸ் இயக்கத்தால் பொறுப்பேற்று நடத்தப்பட்டு வந்தது. அப்போது இப்பள்ளி ஏ.பி.எம் பள்ளி என்ற பெயரில் இயங்கி வந்தது. 1917 ஆம் ஆண்டு நடுநிலைப் பள்ளியாக தரம் உயர்த்தப்பட்ட இப்பள்ளி அடுத்த நான்கு ஆண்டுகளில் நடுநிலைக்கல்விக்கு நிரந்தர அங்கீகாரம் பெற்றது. 1945 ஆம் ஆண்டு உயர்நிலைக்கல்விக்கு கல்வித்துறையிடம் விண்ணப்பித்த போது, போதிய இடவசதி இல்லாததால் விண்ணப்பம் நிராகரிக்கப்பட்டது. இரண்டாம் உலகப்போரின் முடிவுக் காலமாக இருந்ததாதால், இராணுவ தடவாளங்களெல்லாம் இடம் பெயர்ந்து கொண்டிருந்தன. இந்நிலையில் ஒரு மிகப்பெரிய இராணுவ மருத்துவமனை காலி செய்யப்பட்டு, அது செயல்பட்டு வந்த இடம் மற்றும் கட்டிடம் காலியாக இருந்தது. இதை அறிந்த பள்ளி நிர்வாகம், அம்மருத்துவமனையை பள்ளியாக மாற்றிக் கொள்ள முடிவெடுத்தது. மருத்துவமனைக்கான இடத்தைப் பெற்ற பள்ளி நிர்வாகம் 1946 ல் குட்லெட் நினைவு மருத்துவமனையில் ஏ.பி.எம் பள்ளியை செயல்படுத்தத் தொடங்கியது. அம்மருத்துவமனையை நிறுவிய குட்லெட்டின் நினைவாக பள்ளிக்கு குட்லெட் என்கிற பெயர் மாற்றமும் செய்யப்பட்டது. தற்போது மேல்நிலை வகுப்புகள் வரைக் கொண்டுள்ள இப்பள்ளி குட்லெட் மேல்நிலைப் பள்ளி என அழைக்கப்படுகிறது. பள்ளியின் முன்புறம் "குட்லெட் மருத்துவமனை 1917" என ஆங்கிலத்தில் பொறிக்கப்பட்ட கல்வெட்டு இன்னும் உள்ளது.